Յորթուր Հերմաննսոն

**Յորթուր Հերմաննսոն, Հյորտյուր Հերմաննսոն** (,), իսլանդացի ֆուտբոլիստ, «Պիզա» ակումբի և Իսլանդիայի հավաքականի պաշտպան։ Ֆուտբոլի Եվրոպայի առաջնություն 2016-ի մասնակից։

## Ակումբային կարիերա
Հերմանսոնը իր հայրենի քաղաքի «Ֆիլկիր» ակումբի սան։ 2011 թվականի հուլիսի 6-ին «Ստյարնանի» դեմ խաղում նորամուտն է նշել Իսլանդիայի առաջնությունում։ Սեպտեմբերի 11-ին մայրաքաղաքային «Վիկինգուրի» դեմ խաղում Յորթյուրն իր առաջին գոլն է խփել «Ֆիլկիրի» կազմում։ 2012 թվականին տեղափոխվել է հոլանդական «ՊՍՎ Էյնդհովեն»։ Խաղային պրակտիկա ստանալու համար Հերմանսոնին ուղարկել են պահեստային թիմ։ 2013 թվականի օգոստոսին «Օսսի» դեմ խաղում նորամուտն է նշել Հոլանդիայի ֆուտբոլի առաջին դիվիզիոնում։ 2016 թվականի սկզբին վարձավճարով տեղափոխվել է շվեդական «Գյոտեբորգ»։ Ապրիլի 24-ին «Մալմյոյի» դեմ խաղում նորամուտն է նշել Շվեդիայի ֆուտբոլի առաջնությունում։

2016 թվականի հուլիսին Յորթյուրը տեղափոխվել է դանիական «Բրոնդբյու»՝ ակումբի հետ կնքելով եռամյա պայմանագիր։ Հուլիսի 31-ին «Հորսենսի» դեմ խաղում նորամուտն է նշել Դանիայի սուպերլիգայում։ Օգոստոսի 14-ին «Սեններյուսկի» դեմ խաղում խփել է իր առաջին գոլը «Բրոնդբյուի» կազմում։ 2017/18 մրցաշրջանում Յորթյուրը «Բրոնդբյուի» հետ նվաճել է Դանիայի գավաթը, ընդ որում թիմը ձախողվել է առաջնությունում՝ մրցաշրջանի վճռորոշ խաղերում կորցնելով առավելությունը «Միդտյուլանի» նկատմամբ։ Դանիական թիմի հետ մասնակցել է նաև ՈՒԵՖԱ Եվրոպայի Լիգայի որակավորման խաղերին, սակայն այդպես էլ չի հասել խմբային փուլ, քանի որ ակումբը 2016 թվականին դուրս է մնացել «Պանատինաիկոսից», 2017 թվականին՝ «Հայդուկ Սպլիտից», 2018 թվականին՝ «Գենկից» և 2019 թվականին՝ «Բրագայից»։ 2019/20 մրցաշրջանում ներգրավվել է որպես աջ կենտրոնական պաշտպան գլխավոր մարզիչ Նիլս Ֆրեդերիկսենի 3-5-2 դասավորության մեջ՝ թիմի ավագ Անդրեաս Մաքսեի և Էնթոնի Յունգի հետ միասին։ Նա մրցաշրջանի ընթացքում նորացված պաշտպանության մի մասն էր, քանի որ «Բրոնդբյուն» չորրորդ տեղն էր զբաղեցնում լիգայում։ «Բրոնդբյուում» 5 տարի մնալուց հետո Յորթյուրը 2020/21 մրցաշրջանի ավարտին լքել է ակումբը։

2021 թվականի հուլիսի 16-ին տեղափոխվել է իտալական Սերիա B-ի «Պիզա» ակումբ՝ ակումբի հետ կնքելով քառամյա պայմանագիր։ 2021 թվականի օգոստոսի 14-ին նորամուտն է նշել «Կալյարիի» դեմ Իտալիայի գավաթի խաղում։ 2021 թվականի օգոստոսի 22-ին Յորթյուրի «ՍՊԱԼ-ի» դեմ խաղում նորամուտն է նշել Սերիա B-ում։

## Միջազգային կարիերա
2012 թվականին Իսլանդիայի պատանեկան հավաքականի կազմում Հերմանսոնը Սլովենիայում մասնակցել է Եվրոպայի պատանեկան առաջնությանը։ Մրցաշարում խաղացել է Ֆրանսիայի, Գերմանիաի և Վրաստանի հավաքականների դեմ խաղերում։ Ֆրանսիացիների դեմ խաղում Յորթյուրը դարձել է գոլի հեղինակ։

2016 թվականի հունվարի 31-ին ԱՄՆ-ի հավաքականի դեմ ընկերական խաղում Հերմանսոնը նորամուտն է նշել Իսլանդիայի հավաքականում։

2016 թվականի ամռանը Յորթյուրը հայտավորվել էր հավաքականի հայտացուցակում Ֆրանսիայում կայանալիք Եվրոպայի առաջնությանը մասնակցելու համար։ Մրցաշարում պահեստային էր և խաղադաշտ դուրս չի եկել։ Չնայած նրան, որ Հերմանսոնը ոչ մի անգամ խաղադաշտ դուրս չի եկել, նա հայտարարել է, որ Եվրո 2016-ին հրավերը իր կյանքի լավագույն օրն էր։

## Ծանոթագրություններ

## Արտաքին հղումներ
* 
* Profile with the KSÍ.
* 

Կատեգորիա:Բրոնդբյուի ֆուտբոլիստներ
Կատեգորիա:Գյոթեբորգի ֆուտբոլիստներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Կարարեզեի ֆուտբոլիստներ